Borlänge
Borlänge je grad od 41,734 stanovnika u sredini Švedske, on je i 
administrativni centar istoimene općine od 49,251 stanovnika.

Geografske karakteristike
Borlänge leži u Grofoviji Dalarna, duž obala rijeke Dalälven 
udaljen 20 km jugozapadno od administrativnog centra grofovije Faluna.

Historija
Za srednjeg vijeka Borlänge je bio malo selo, u čijoj se neposrednoj blizini nalazila utvrda - Borghnäs.
Njeno razaranje 1434. dovelo je do rata za oslobođenje od Danaca. 

Borlänge se dolaskom željeznice 1875. stao transformirati u trgovački centar za okolna 
poljoprivredna naselja. U to vrijeme izgrađena je čeličana - Domnarfvets Jernverk u susjednom selu Domnarvet, 
koja je potakla razvoj ostalih industrija i rast mjesta.

Zbog tog je 1891. postao općina a 1898. dobio je i službeno status trgovišta. Nakon što se spojio sa okolnim naseljima 
Domnarvet i Kvarnsveden - 1944. dobio je status grada.

Privreda
Kako se nalazi u neposrednoj blizini bogate rudarske regije Bergslagen, Borlänge je još od kraja 19. vijeka važan metalurški centar (čeličana SSAB). Pored toga ima i tvornice papira (Stora Enso), kože, odjeće, uz pilane, štamparije, elektrane, klaonice i građevinske firme.

Borlänge je i sjedište švedske uprave za transport - Trafikverket, i važno željezničko i cestovno čvorište.

Znamenitosti i obrazovanje
Najveća znamenitost grada je muzej na otvorenom - Domnarvet, koji ima tradicionalne kuće iz 16. i 17. vijeka. 

Borlänge ima kampus Univerzitetskog koledža Dalama.

Izvori

Vanjske veze 

 Službene stranice grada Borlänga  
 Borlänge na portalu Encyclopædia Britannica 
Gradovi u Švedskoj